Paġna Dawn it-testi huma disponibbli fuq: Lingwa tal-kawża: il-Ġermaniż L-Artikolu 1(1) tar-Regolament (KE) Nru 1393/2007 tal-Parlament Ewropew u tal-Kunsill, tat-13 ta' Novembru 2007, dwar is-servizz [in-notifika] fl-Istati Membri ta' dokumenti ġudizzjarji u extra-ġudizzjarji fi kwistjonijiet [f'materji] ċivili jew kummerċjali u li jħassar ir-Regolament tal-Kunsill (KE) Nru 1348/2000, għandu jiġi interpretat fis-sens li azzjonijiet ġudizzjarji għal kumpens għal molestja fil-pussess jew fil-proprjetà, għal eżekuzzjoni kuntrattwali u għad-danni, bħal dawk inkwistjoni fil-kawżi prinċipali, ippreżentati minn persuni privati, detenturi ta' bonds tal-Istat, kontra l-Istat li ħariġhom, jidħlu fil-kamp ta' applikazzjoni tal-imsemmi regolament sa fejn ma jidhirx li ma jaqgħux manifestament taħt materji ċivili jew kummerċjali. Lingwa tal-kawża: l-Olandiż L-Artikolu 7(4) tad-Direttiva 2008/115/KE tal-Parlament Ewropew u tal-Kunsill, tas-16 ta' Diċembru 2008, dwar standards u proċeduri komuni fl-Istati Membri għar-ritorn ta' ċittadini ta' pajjiżi terzi li jkunu qegħdin fil-pajjiż illegalment, għandu jiġi interpretat fis-sens li jipprekludi prattika nazzjonali li permezz tagħha ċittadin ta' pajjiż terz, li jissoġġorna illegalment fit-territorju ta' Stat Membru, għandu jitqies li jikkostitwixxi riskju għall-ordni pubbliku fis-sens ta' din id-dispożizzjoni, għall-motiv biss li dan iċ-ċittadin ikun issuspettat li wettaq att punibbli kklassifikat bħala reat fid-dritt nazzjonali jew kien suġġett għal sentenza kriminali għal tali att. L-Artikolu 7(4) tad-Direttiva 2008/115 għandu jiġi interpretat fis-sens li, fil-każ ta' ċittadin ta' pajjiż terz li jissoġġorna illegalment fit-territorju ta' Stat Membru li huwa ssuspettat li wettaq att punibbli kklassifikat bħala reat fid-dritt kriminali jew kien suġġett għal sentenza kriminali għal tali att, elementi oħra, bħan-natura u l-gravità ta' dan l-att, iż-żmien li jkun għadda mit-twettiq tiegħu, kif ukoll iċ-ċirkustanza li dan iċ-ċittadin kien qed jitlaq mit-territorju ta' dan l-Istat Membru meta kien arrestat mill-awtoritajiet nazzjonali, jistgħu jkunu rilevanti fil-kuntest tal-evalwazzjoni ta' jekk l-imsemmi ċittadin jikkostitwixxix riskju għall-ordni pubbliku fis-sens ta' din id-dispożizzjoni. Fil-kuntest ta' din l-evalwazzjoni, huwa wkoll rilevanti, jekk ikun il-każ, kull element li jirrigwarda l-affidabbiltà tas-suspett tar-reat li bih ġie kkritikat iċ-ċittadin ta' pajjiż terz ikkonċernat. L-Artikolu 7(4) tad-Direttiva 2008/115 għandu jiġi interpretat fis-sens li l-użu mill-opportunità, offruta minn din id-dispożizzjoni, li jinżamm milli jingħata terminu ta' tluq volontarju meta ċ-ċittadin ta' pajjiż terz jikkostitwixxi riskju għall-ordni pubbliku ma jeħtieġx eżami mill-ġdid tal-elementi li diġà ġew eżaminati sabiex tiġi kkonstatata l-eżistenza ta' dan ir-riskju. Kwalunkwe leġiżlazzjoni jew prattika ta' Stat Membru fil-qasam għandha madankollu tiggarantixxi li jiġi vverifikat każ b'każ jekk l-assenza ta' terminu ta' tluq volontarju jkunx kompatibbli mad-drittijiet fundamentali ta' dan iċ-ċittadin. Lingwa tal-kawża: il-Franċiż L-Artikoli 3(2) u 27 tar-Regolament tal-Kunsill (KE) Nru 1346/2000, tad-29 ta' Mejju 2000, dwar proċedimenti ta' falliment, għandhom jiġu interpretati fis-sens li l-qrati tal-Istat Membru ta' ftuħ ta' proċedura sekondarja ta' insolvenza għandhom ġurisdizzjoni, b'mod alternattiv flimkien mal-qrati tal-Istat Membru ta' ftuħ tal-proċedura prinċipali, sabiex jiddeċiedu dwar id-determinazzjoni tal-beni tad-debitur li jidħlu fil-portata tal-effetti ta' din il-proċedura sekondarja. Id-determinazzjoni tal-beni tad-debitur li jidħlu fil-portata tal-effetti ta' proċedura sekondarja ta' insolvenza għandha titwettaq skont id-dispożizzjonijiet tal-Artikolu 2(g) tar-Regolament Nru 1346/2000. Lingwa tal-kawża: l-Isvediż L-Artikolu 49 TFUE għandu jiġi interpretat fis-sens li ma jipprekludix leġiżlazzjoni fiskali ta' Stat Membru li, bħala prinċipju, teżenta mit-taxxa fuq il-kumpanniji l-qligħ kapitali mwettaq fuq ishma u li teskludi b'mod korrispondenti t-tnaqqis tat-telf kapitali mwettaq fuq dawn l-ishma, anki meta dan it-telf kapitali jirriżulta minn telf tal-kambju. Lingwa tal-kawża: in-Netherlandiż Id-Direttiva 2002/22/KE tal-Parlament Ewropew u tal-Kunsill, tas-7 ta' Marzu 2002, dwar servizz universali u d-drittijiet tal-utenti li jirrelataw ma' networks u servizzi ta' komunikazzjonijiet elettroniċi (Direttiva Servizz Universali), kif emendata bid-Direttiva 2009/136/KE tal-Parlament Ewropew u tal-Kunsill, tal-25 ta' Novembru 2009, għandha tiġi interpretata fis-sens li t-tariffi speċjali u l-mekkaniżmu ta' finanzjament previsti rispettivament fl-Artikoli 9 u 13(1)(b) tal-imsemmija direttiva japplikaw għas-servizzi ta' abbonamenti tal-internet li jirrikjedu konnessjoni mal-internet f'post fiss, iżda mhux għas-servizzi ta' komunikazzjonijiet mobbli, inklużi servizzi ta' abbonamenti tal-internet ipprovduti permezz tal-imsemmija servizzi ta' komunikazzjonijiet mobbli. Jekk dawn l-aħħar imsemmija servizzi jsiru aċċessibbli lill-pubbliku, fit-territorju nazzjonali, bħala "servizz obbligatorji addizzjonali", fis-sens tal-Artikolu 32 tad-Direttiva 2002/22 kif emendata bid-Direttiva 2009/136, il-finanzjament tagħhom ma jistax jiġi żgurat, fid-dritt nazzjonali, permezz ta' mekkaniżmu li jimplika l-parteċipazzjoni ta' impriżi speċifiċi. Lingwa tal-kawża: il-Pollakk Billi naqset milli tinkludi ċ-ċelluli riproduttivi u t-tessuti tal-fetu u embrijoniċi fil-kamp ta' applikazzjoni tad-dispożizzjonijiet tad-dritt nazzjonali li jittrasponu d-Direttiva 2004/23/KE tal-Parlament Ewropew u tal-Kunsill, tal-31 ta' Marzu 2004, dwar l-iffissar ta' standards ta' kwalità u sigurezza għad-donazzjoni, ksib, ittestjar, proċessar, priservazzjoni, ħażna u tqassim ta' tessuti u ċelloli tal-bniedem, id-Direttiva tal-Kummissjoni 2006/17/KE, tat-8 ta' Frar 2006, li timplimenta d-Direttiva tal-Parlament Ewropew u tal-Kunsill 2004/23/KE rigward ċerti rekwiżiti tekniċi għad-donazzjoni, għall-ksib u għall-ittestjar tat-tessuti u taċ-ċelluli umani u d-Direttiva tal-Kummissjoni 2006/86/KE, tal-24 ta' Ottubru 2006, li timplimenta d-Direttiva 2004/23/KE tal-Parlament Ewropew u tal-Kunsill fir-rigward tal-kondizzjonijiet tar-rintraċċabbiltà, notifikazzjoni dwar rejazzjonijiet u avvenimenti ta' ħsara serja u ċerti kondizzjonijiet tekniċi għall-ikkowdjar, l-ipproċessar, il-preżervazzjoni, il-ħażna u d-distribuzzjoni ta' tessuti u ċelluli umani, ir-Repubblika tal-Polonja naqset milli twettaq l-obbligi imposti fuqha taħt l-Artikolu 31 tad-Direttiva 2004/23, l-Artikoli 3(b), 4(2) u 7 tad-Direttiva 2006/17, l-Anness III ta' din id-direttiva tal-aħħar u l-Artikolu 11 tad-Direttiva 2006/86. Ir-Repubblika tal-Polonja hija kkundannata għall-ispejjeż. Lingwa tal-kawża: il-Ġermaniż L-Artikolu 14(3) tar-Regolament tal-Kummissjoni (KEE) Nru 1998/78, tat-18 ta' Awwissu 1978, li jippreskrivi regoli dettaljati għat-tpaċija ta' spejjeż ta' ħażniet għaz-zokkor, kif emendat bir-Regolament tal-Kummissjoni (KEE) Nru 1714/88, tat-13 ta' Ġunju 1988, u t-tieni subparagrafu tal-Artikolu 2(2) tar-Regolament tal-Kummissjoni (KEE) Nru 2670/81, tal-14 ta' Settembru 1981, li jippreskrivi regoli dettaljati ta' implimentazzjoni rigward il-produzzjoni taz-zokkor li taqbeż il-kwota, kif emendat bir-Regolament tal-Kummissjoni (KEE) Nru 3892/88, tal-14 ta' Diċembru 1988, moqrija flimkien, għandhom jiġu interpretati fis-sens li, fir-rigward ta' sitwazzjoni bħal dik fil-kawża prinċipali fejn fil-mument tal-esportazzjoni manifattur jixtieq jissostitwixxi kwantità ta' zokkor C bi kwantità ekwivalenti ta' zokkor li taqa' taħt il-kwota prodotta minn manifattur ieħor, jeħtieġ li jittieħdu inkunsiderazzjoni l-kundizzjonijiet li jinsabu f'din l-aħħar dispożizzjoni fil-kuntest tar-rimbors tal-ispejjeż ta' ħażna. Dawn il-kundizzjonijiet jinkludu, b'mod partikolari, ir-rekwiżit li z-zokkor ta' sostituzzjoni jkun ġie prodott minn manifattur ieħor stabbilit fit-territorju tal-istess Stat Membru. L-eżami tad-domandi magħmula ma żvela ebda element li jista' jaffettwa l-validità ta' din l-istess dispożizzjoni. L-Artikolu 14(3) tar-Regolament Nru 1998/78 u t-tieni subparagrafu tal-Artikolu 2(2) tar-Regolament Nru 2670/81 għandhom jiġu interpretati fis-sens li ma jirrikjedux, bħala kundizzjoni ta' regolarità ta' operazzjoni ta' sostituzzjoni għall-esportazzjoni ta' zokkor, li l-kwantità ta' zokkor C inizjali u l-kwantità ta' zokkor ta' sostituzzjoni jiġu materjalment issostitwiti mill-manifattur. Lingwa tal-kawża: il-Ġermaniż It-tielet subparagrafu tal-Artikolu 3(1) tar-Regolament tal-Kunsill (KE, Euratom) Nru 2988/95, tat-18 ta' Diċembru 1995, dwar il-protezzjoni tal-interessi finanzjarji tal-Komunità Ewropea, għandu jiġi interpretat fis-sens li l-kunċett ta' "awtorità kompetenti", fis-sens ta' din id-dispożizzjoni, għandu jinftiehem bħala l-awtorità li għandha kompetenza, skont id-dritt nazzjonali, li tadotta l-atti ta' investigazzjoni jew ta' azzjoni ġudizzjarja inkwistjoni, fejn din l-awtorità tista' tkun differenti minn dik li tagħti jew li tirkupra s-somom indebitament irċevuti għad-detriment tal-interessi finanzjarji tal-Unjoni Ewropea. It-tielet subparagrafu tal-Artikolu 3(1) tar-Regolament Nru 2988/95 għandu jiġi interpretat fis-sens li atti intiżi għall-investigazzjoni jew għall-azzjoni ġudizzjarja kontra irregolarità ġew innotifikati lill-"persuna in kwistjoni", fis-sens ta' din id-dispożizzjoni, meta numru ta' elementi fattwali jippermettu li jiġi konkluż li l-atti ta' investigazzjoni jew ta' azzjoni ġudizzjarja kkonċernati effettivament ġew innotifikati lill-persuna inkwistjoni. Fir-rigward ta' persuna ġuridika, din il-kundizzjoni hija ssodisfatta jekk l-att ikkonċernat ikun effettivament ġie nnotifikat lil persuna li l-aġir tagħha jista' jiġi attribwit, konformement mad-dritt nazzjonali, lil din il-persuna ġuridika, liema fatt għandu jiġi vverifikat mill-qorti tar-rinviju. It-tielet subparagrafu tal-Artikolu 3(1) tar-Regolament Nru 2988/95 għandu jiġi interpretat fis-sens li att għandu jiddefinixxi bi preċiżjoni suffiċjenti l-operazzjonijiet li dwarhom hemm suspetti ta' irregolaritajiet sabiex jiġi kkwalifikat bħala att ta' "investigazzjoni jew proċeduri legali", fis-sens ta' din id-dispożizzjoni. Dan ir-rekwiżit ta' preċiżjoni madankollu ma jirrikjedix li l-imsemmi att isemmi l-possibbiltà tal-impożizzjoni ta' sanzjoni jew ta' miżura amministrattiva partikolari. Hija l-qorti tar-rinviju li għandha tivverifika jekk ir-rapport inkwistjoni fil-kawża prinċipali jissodisfax din il-kundizzjoni. It-tieni subparagrafu tal-Artikolu 3(1) tar-Regolament Nru 2988/95 għandu jiġi interpretat fis-sens li, fir-rigward tar-relazzjoni kronoloġika li permezz tagħha irregolaritajiet għandhom ikunu marbuta sabiex jikkostitwixxu irregolarità ripetuta, fis-sens ta' din id-dispożizzjoni, huwa biss rikjest li t-tul ta' żmien li jissepara kull irregolarità minn dik preċedenti jibqa' inferjuri għat-terminu ta' preskrizzjoni previst fl-ewwel subparagrafu ta' dan l-istess paragrafu. Irregolaritajiet bħal dawk inkwistjoni fil-kawża prinċipali, relatati mal-kalkolu tal-kwantitajiet ta' zokkor maħżuna mill-manifattur, li seħħew matul snin ta' kummerċjalizzazzjoni differenti, li ta lok għal dikjarazzjonijiet żbaljati tal-imsemmija kwantitajiet minn dan l-istess manifattur, u, minħabba f'hekk, għall-ħlas ta' somom indebiti bħala rimbors tal-ispejjeż ta' ħażna, jikkostitwixxu, bħala prinċipju, irregolarità ripetuta, fis-sens tat-tieni subparagrafu tal-Artikolu 3(1) tar-Regolament Nru 2988/95, liema fatt għandu jiġi vverifikat mill-qorti tar-rinviju. It-tieni subparagrafu tal-Artikolu 3(1) tar-Regolament Nru 2988/95 għandu jiġi interpretat fis-sens li l-kwalifika ta' numru ta' irregolaritajiet bħala "irregolaritajiet kontinwi jew ripetuti", fis-sens ta' din id-dispożizzjoni, ma hijiex eskluża fl-ipoteżi fejn l-awtoritajiet kompetenti ma ssuġġettawx lill-persuna inkwistjoni għal kontrolli regolari u ddettaljati. Ir-raba' subparagrafu tal-Artikolu 3(1) tar-Regolament Nru 2988/95 għandu jiġi interpretat fis-sens li t-terminu previst minn dan is-subparagrafu jibda jiddekorri, fil-każ ta' irregolarità kontinwa jew ripetuta, mill-ġurnata fejn din tkun intemmet, tkun liema tkun id-data li fiha l-amministrazzjoni nazzjonali ħadet konjizzjoni ta' din l-irregolarità. L-Artikolu 3(1) tar-Regolament Nru 2988/95 għandu jiġi interpretat fis-sens li l-atti ta' investigazzjoni jew ta' azzjoni ġudizzjarja adottati mill-awtorità kompetenti u nnotifikati lill-persuna inkwistjoni, konformement mat-tielet subparagrafu ta' dan il-paragrafu, ma għandhomx bħala effett li jinterrompu t-terminu previst fir-raba' subparagrafu tal-istess paragrafu. Lingwa tal-kawża: il-Ġermaniż In-nomenklatura magħquda li tinsab fl-Anness I tar-Regolament tal-Kunsill (KEE) Nru 2658/87, tat-23 ta' Lulju 1987, dwar in-nomenklatura tat-tariffa u l-istatistika u dwar it-Tariffa Komuni ta' Dwana, kif emendat mir-Regolament tal-Kummissjoni (UE) Nru 861/2010, tal-5 ta' Ottubru 2010 għandha tiġi interpretata fis-sens li dawl għall-qari tal-kotba elettroniċi li għandu funzjoni ta' traduzzjoni jew ta' dizzjunarju għandu jiġi kklassifikat, meta din il-funzjoni ma tikkostitwixxix il-funzjoni prinċipali tiegħu, liema fatt huwa l-obbligu tal-qorti tar-rinviju li tivverifika, fis-subintestatura 8543 70 90 u mhux fis-subintestatura 8543 70 10. Lingwa tal-kawża: l-Ungeriż Leġiżlazzjoni nazzjonali, bħal dik inkwistjoni fil-kawża prinċipali, li, mingħajr ma tipprevedi perijodu ta' tranżizzjoni, timmultiplika b'ħames darbiet l-ammont tat-taxxa fissa fuq l-operat tal-kaxxi tal-logħob fis-swali tal-logħob u, barra minn hekk, tistabbilixxi taxxa proporzjonali fuq din l-istess attività, tikkostitwixxi restrizzjoni għal-libertà li jiġu pprovduti servizzi ggarantita bl-Artikolu 56 TFUE sa fejn din tkun ta' natura li tipprojbixxi, li tfixkel jew li tirrendi inqas attraenti l-eżerċizzju tal-libertà li jiġu pprovduti servizzi ta' operat tal-kaxxi tal-logħob fis-swali tal-logħob, u dan għandu jiġi vverifikat mill-qorti nazzjonali. Leġiżlazzjoni nazzjonali, bħal dik inkwistjoni fil-kawża prinċipali, li, mingħajr ma tipprevedi la perijodu ta' tranżizzjoni u lanqas kumpens tal-operaturi ta' swali tal-logħob, tipprojbixxi l-operat tal-kaxxi tal-logħob barra mill-każinos, tikkostitwixxi restrizzjoni għal-libertà li jiġu pprovduti servizzi ggarantita mill-Artikolu 56 TFUE. Ir-restrizzjonijiet għal-libertà li jiġu pprovduti servizzi li jistgħu jirriżultaw minn leġiżlazzjonijiet nazzjonali bħal dawk inkwistjoni fil-kawża prinċipali ma jistgħux ikunu ġġustifikati minn raġunijiet imperattivi ta' interess ġenerali ħlief sa fejn il-qorti nazzjonali tikkonkludi, fi tmiem ta' evalwazzjoni globali taċ-ċirkustanzi tal-adozzjoni u l-implementazzjoni ta' dawn il-leġiżlazzjonijiet: li huma qabelxejn effettivament ifittxu għanijiet relatati mal-protezzjoni tal-konsumaturi kontra d-dipendenza fuq il-logħob u mal-ġlieda kontra l-attivitajiet kriminali u frawdolenti marbuta mal-logħob, bis-sempliċi ċirkustanza li restrizzjoni għall-attivitajiet ta' logħob tal-ażżard tibbenefika b'mod anċillari, permezz ta' żieda tad-dħul fiskali, lill-baġit tal-Istat Membru kkonċernat ma xxekkilx milli din ir-restrizzjoni tkun tista' titqies li tfittex qabelxejn effettivament tali għanijiet; li huma jfittxu dawn l-istess oġġettivi b'mod koerenti u sistematiku, u li huma jissodisfaw ir-rekwiżiti li jirriżultaw mill-prinċipji ġenerali ta' dritt tal-Unjoni, b'mod partikolari mill-prinċipji ta' ċertezza legali u ta' protezzjoni tal-aspettattivi leġittimi kif ukoll tad-dritt għall-proprjetà. L-Artikolu 1(11) tad-Direttiva 98/34/KE tal-Parlament Ewropew u tal-Kunsill, tat-22 ta' Ġunju 1998, li tistabbilixxi proċedura dwar l-għoti ta' informazzjoni fil-qasam tal-istandards u r-regolamenti tekniċi u r-regoli dwar is-servizzi tas-Soċjetà tal-Informatika, kif emendata bid-Direttiva tal-Kunsill 2006/96/KE, tal-20 ta' Novembru 2006, għandu jkun interpretat fis-sens li: id-dispożizzjonijiet ta' leġiżlazzjoni nazzjonali li jimmultiplikaw b'ħamsa l-ammont ta' taxxa fissa fuq l-operat tal-kaxxi tal-logħob fis-swali tal-logħob u li jistabbilixxu, barra minn hekk, taxxa proporzjonali fuq din l-istess attività, ma jikkostitwixxux "regolamenti tekniċi" fis-sens ta' din id-dispożizzjoni, u li id-dispożizzjonijiet ta' leġiżlazzjoni nazzjonali li jipprojbixxu l-operat tal-kaxxi tal-logħob barra mill-każinos jikkostitwixxu "regolamenti tekniċi" fis-sens tal-imsemmija dispożizzjoni, li l-abbozzi tagħhom għandhom ikunu s-suġġett tad-dikjarazzjoni prevista fl-ewwel subparagrafu tal-Artikolu 8(1) ta' din id-direttiva. L-Artikolu 56 TFUE għandu l-għan li jagħti drittijiet lill-individwi b'tali mod li l-ksur tiegħu minn Stat Membru, inkluż minħabba l-attività leġiżlattiva tiegħu, iwassal għal dritt għall-individwi li jiksbu, min-naħa ta' dan l-Istat Membru, il-kumpens għad-dannu sostnut minħabba dan il-ksur, sakemm l-imsemmi ksur ikun suffiċjentement serju u sakemm tkun teżisti rabta kawżali diretta bejn dan l-istess ksur u d-dannu sostnut, u dan għandu jiġi vverifikat mill-qorti nazzjonali. L-Artikoli 8 u 9 tad-Direttiva 98/34, kif emendata bid-Direttiva 2006/96, ma għandhomx l-għan li jagħtu drittijiet lill-individwi, b'mod li l-ksur tagħhom minn Stat Membru ma jwassalx għal dritt għall-individwi li jiksbu, min-naħa ta' dan l-Istat Membru, il-kumpens għad-dannu sostnut minħabba dan il-ksur abbażi tad-dritt tal-Unjoni. Il-fatt li leġiżlazzjonijiet nazzjonali, bħal dawk inkwistjoni fil-kawża prinċipali, jikkonċernaw qasam li jaqa' fil-kompetenza tal-Istati Membri ma jaffettwax ir-risposti li għandhom jingħataw għad-domandi magħmula mill-qorti tar-rinviju. Lingwa tal-kawża: it-Taljan L-appell huwa miċħud. Lingwa tal-kawża: il-Portugiż L-Artikoli 9(1), 73, il-punt a) tal-ewwel paragrafu tal-Artikolu 78, u l-punt c) tal-ewwel paragrafu tal-Artikolu 79 tad-Direttiva tal-Kunsill 2006/112/KE, tat-28 ta' Novembru 2006, dwar is-sistema komuni ta' taxxa fuq il-valur miżjud għandhom jiġu interpretati fis-sens li l-ammont ta' taxxi, bħal dawk inkwistjoni fil-kawża prinċipali, li jitħallas lill-muniċipalitajiet mill-kumpannija konċessjonarja ta' netwerk ta' distribuzzjoni tal-gass minħabba l-użu tal-qasam pubbliku tal-imsemmija muniċipalitajiet u li mbagħad jiġi mgħoddi minn din il-kumpannija fuq kumpannija oħra, responsabbli għall-kummerċjalizzazzjoni tal-gass, imbagħad minn din tal-aħħar fuq il-konsumaturi finali, għandu jiġi inkluż fil-valur taxxabbli tat-taxxa fuq il-valur miżjud applikabbli għas-servizz ipprovdut mill-ewwel waħda fost dawn il-kumpanniji lit-tieni kumpannija skont l-Artikolu 73 ta' din id-direttiva Lingwa tal-kawża: id-Daniż In-nomenklatura magħquda li tidher fl-Anness I tar-Regolament tal-Kunsill (KEE) Nru 2658/87, tat-23 ta' Lulju 1987, dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana, fil-verżjonijiet tiegħu li jirriżultaw suċċessivament mir-Regolament tal-Kummissjoni (KE) Nru 1214/2007, tal-20 ta' Settembru 2007, u mir-Regolament tal-Kummissjoni (KE) Nru 1031/2008, tad-19 ta' Settembru 2008, għandha tiġi interpretata fis-sens li oġġett, bħal dak inkwistjoni fil-kawża prinċipali, li jippermetti l-iffissar ma' ħajt jew mal-qafas tal-bieb jew tat-tieqa ta' kanċelli ta' sigurtà għat-tfal li jistgħu jitneħħew, għandu jiġi kklassfikat fl-intestatura 7318 tan-nomenklatura magħquda. Lingwa tal-kawża: il-Ġermaniż Lingwa tal-kawża: ir-Rumen L-Artikolu 110 TFUE jipprekludi l-istabbiliment, skont l-Artikolu 4(a) tal-Liġi Nru 9/2012, tal-obbligu li titħallas taxxa fuq l-emmissjonijiet li jniġġsu tal-karozzi użati li joriġinaw miż-żona tal-Komunità waqt ir-reġistrazzjoni quddiem l-awtoritajiet kompetenti, skont il-liġi, tal-akkwist tad-dritt ta' proprjetà fuq karozza, mill-ewwel proprjetarju fir-Rumanija, u l-ħruġ ta' ċertifikat ta' reġistrazzjoni u l-għoti ta' numru ta' reġistrazzjoni, taxxa li tapplika wkoll fil-każ ta' trasferiment tad-dritt ta' proprjetà fuq il-karozzi nazzjonali, ħlief meta tali taxxa jew taxxa simili tkun diġà tħallset? Lingwa tal-kawża: ir-Rumen L-Artikolu 110 tat-Trattat dwar il-Funzjonament tal-Unjoni Ewropea jipprekludi l-istabbiliment, skont l-Artikolu 4(d) tad-Digriet ta' Emerġenza tal-Gvern Nru 9/2013, tal-obbligu li titħallas it-taxxa tal-boll ambjentali li tolqot il-karozzi użati li joriġinaw miż-żona tal-Komunità waqt ir-reġistrazzjoni tad-dritt ta' proprjetà fuq il-karozza użata meta din tkun karozza li għaliha l-ħlas lura jew ir-reġistrazzjoni bla ħlas, tat-taxxa speċjali fuq il-vetturi jew il-karozzi, tat-taxxa fuq it-tniġġis li tolqot il-karozzi jew it-taxxa fuq l-emissjonijiet li jniġġsu tal-karozzi tkun ġiet ordnata minn awtorità ġudizzjarja? Lingwa tal-kawża: ir-Rumen L-Artikolu 110 tat-Trattat dwar il-Funzjonament tal-Unjoni Ewropea jipprekludi l-istabbiliment, skont l-Artikolu 4(a) tad-Digriet ta' Emerġenza tal-Gvern Nru 9/2013, tal-obbligu li titħallas it-taxxa tal-boll ambjentali li tolqot il-karozzi użati li joriġinaw miż-żona tal-Komunità waqt ir-reġistrazzjoni quddiem l-awtoritajiet kompetenti, skont il-liġi, tal-akkwist tad-dritt ta' proprjetà fuq karozza, mill-ewwel proprjetarju fir-Rumanija, u l-ħruġ ta' ċertifikat ta' reġistrazzjoni u l-għoti ta' numru ta' reġistrazzjoni? Lingwa tal-kawża: l-Ingliż tannulla s-sentenza tal-Qorti Ġenerali; tagħti sentenza definittiva fuq it-talbiet tar-rikors għal annullament tal-appellanti fl-istadju opportun tal-proċedura, u tannulla parzjalment id-deċiżjonijiet ikkontestati fl-ewwel istanza; sussidjarjament, tirrinvija l-kawża lill-Qorti Ġenerali għall-evalwazzjoni mill-ġdid tagħha; tikkundanna lill-Kummissjoni għall-ispejjeż. L-appellanti ssostni li l-Qorti Ġenerali kisret id-dritt tal-Unjoni Ewropea fl-evalwazzjoni tat-talbiet tal-appellanti li wettqet fis-sentenza tagħha, kif ġej: Il-Qorti Ġenerali wettqet żball ta' liġi, inkluż fl-evalwazzjoni tal-ġurisprudenza li eżaminat, meta qiegħdet l-oneru tal-prova dwar l-ammont ta' aġġustament skont l-Artikolu 2(9) tar-Regolament antidumping bażiku fuq il-parti interessata li tallega li l-aġġustament huwa eċċessiv minħabba l-eżistenza pprovata ta' entità ekonomika waħda; Il-Qorti Ġenerali wettqet żball ta' liġi meta ddeċidiet li l-eżistenza ta' entità ekonomika waħda ma kinitx inkwistjoni fid-deċiżjonijiet ikkontestati u quddiem il-Qorti Ġenerali, u meta bbażat id-deċiżjoni tagħha fuq il-premessa li ċ-ċaħda mill-Kummissjoni tal-eżistenza ta' entità ekonomika waħda ma kinitx tinsab fit-test tad-deċiżjonijiet ikkontestati; il-Qorti Ġenerali naqset milli tevalwa li tali ċaħda mill-Kummissjoni kienet saret fl-investigazzjoni dwar eżami mill-ġdid intermedju parallel imwettqa skont l-Artikolu 11(3) tar-Regolament antidumping bażiku, li kienet tirrigwarda l-istess importazzjonijiet u kienet tkopri l-istess perijodu ta' investigazzjoni. Lingwa tal-kawża: l-Ispanjol Lingwa tal-kawża: l-Olandiż Lingwa tal-kawża: il-Franċiż tikkundanna lill-Gran Dukat tal-Lussemburgu għall-ispejjeż. Skont it-termini tal-Artikolu 132(1)(f) tad-Direttiva tal-VAT, l-Istati Membri għandhom jeżentaw mill-VAT "il-provvista ta' servizzi minn gruppi ta' persuni indipendenti, li qed iwettqu attività li hi eżenti mill-VAT jew għaliha mhumiex persuni taxxabbli, għall–finijiet li jagħtu lill-membri tagħhom is-servizzi meħtieġa direttament għall-eżerċizzju ta' dik l-attività, fejn dawk il-gruppi kemm jitolbu mill-membri tagħhom ħlas lura eżatt tas-sehem tagħhom ta' l-ispejjeż konġunti, sakemm tali eżenzjoni mhux probabbli li tikkawża distorsjoni tal-kompetizzjoni". Madankollu, skont il-Kummissjoni, ir-regolamenti applikabbli fil-Lussemburgu ma jillimitawx l-eżenzjoni mill-VAT biss għas-servizzi pprovduti mill-grupp indipendenti ta' persuni u li huma direttament neċessarji għall-attivitajiet mhux taxxabbli għall-VAT jew eżenti mwettqa mill-membri tagħha. Barra minn hekk, il-Kummissjoni tqis li, skont id-dritt Lussemburgiż, il-membri ta' grupp indipendenti ta' persuni li jwettqu attivitajiet taxxabbli għal parti mid-dħul mill-bejgħ tagħhom jistgħu jnaqqsu mill-VAT li għaliha huma stess suġġetti, il-VAT imħallsa għall-grupp indipendenti ta' persuni fir-rigward tax-xiri ta' prodotti jew servizzi mingħand terzi, filwaqt li skont l-Artikolu 168 tad-Direttiva tal-VAT, id-dritt għal tnaqqis tat-taxxa tal-input fuq il-valur miżjud jingħata biss lill-persuna taxxabbli li tixtri l-prodotti u s-servizzi li huma suġġetti għall-VAT u li tużahom għall-bżonnijiet diretti tat-tranżazzjonijiet taxxabbli tagħha. Fl-aħħar nett, il-Kummissjoni ssostni li l-Artikoli 14(2)(ċ) u 28 tad-Direttiva tal-VAT jipprekludu liġi nazzjonali milli tipprevedi li fil-każ fejn membru ta' grupp indipendenti ta' persuni jixtri prodotti u servizzi minn terzi f'ismu stess, iżda għall-grupp, li t-tranżazzjoni ta' dan il-membru li tassenja lill-grupp l-ispejjeż li ġew permessi milli jkunu esklużi mill-kamp tal-VAT. Lingwa tal-kawża: il-Latvjan Fil-każ fejn il-persuna li tiddikjara l-merkanzija ma tkunx indikat b'mod speċifiku l-perċentwali tas-sustanza li minnha hija prinċipalment magħmula t-taħlita tal-gass, għandu jiġi applikat għal gass li fih 0,32 % metan, etan u etilen, 58,32 % propen u propilen, u mhux iktar minn 39,99 % butan u butilen, il-kodiċi 2711 19 00 tan-Nomenklatura Magħquda tal-Unjoni Ewropea, applikat mill-persuna li tiddikjara l-merkanzija f'din il-kawża, jew il-kodiċi 2711 12 97, applikat mill-Valsts ieņēmumu dienests? Lingwa tal-kawża: il-Franċiż L-Artikolu 101 TFUE (jew l-Artikolu 102 TFUE) għandu jiġi interpretat fis-sens li r-regola tal-UEFA msejħa "l-ħtieġa ta' bilanċ finanzjarju" jew "break-even rule" tikser din id-dispożizzjoni tad-dritt Komunitarju, sa fejn ir-regola tal-UEFA toħloq restrizzjonijiet fuq il-kompetizzjoni (jew abbuż minn pożizzjoni dominanti), b'mod partikolari r-restrizzjoni "skont is-suġġett" li hija l-limitazzjoni tad-dritt li jsiru investimenti, li jew ikunu "skont is-suġġett" antikompetittivi jew inkella ma jkunux inerenti għat-twettiq tal-għanijiet imfittxija mill-UEFA – jiġifieri l-istabbiltà finanzjarja fit-tul tal-futbol tal-klabbs u l-integrità sportiva tal-kompetizzjonijiet tal-UEFA – jew sussidjarjament – restrizzjonijiet li ma jkunux proporzjonati għat-twettiq ta' dawn l-għanijiet? L-Artikoli 63, 56 u 45 TFUE (kif ukoll l-Artikoli 15 u 16 tal-Karta tad-Drittijiet Fundamentali tal-UE) għandhom jiġu interpretati fis-sens li r-regola tal-UEFA msejħa "l-ħtieġa ta' bilanċ finanzjarju" jew "break-even rule" tikser dawn id-dispożizzjonijiet tad-dritt Komunitarju, sa fejn ir-regola tal-UEFA toħloq restrizzjonijiet fuq il-moviment liberu (kapital, servizzi, ħaddiema) li ma humiex inerenti għat-twettiq tal-għanijiet imfittxija mill-UEFA – jiġifieri l-istabbiltà finanzjarja fit-tul tal-futbol tal-klabbs u l-integrità sportiva tal-kompetizzjonijiet tal-UEFA (u li għalhekk ma humiex iġġustifikati minn "raġunijiet imperattivi ta' interess ġenerali") – jew sussidjarjament – restrizzjonijiet li ma humiex proporzjonati għat-twettiq ta' dawn l-għanijiet? Id-diversi dispożizzjonijiet tad-dritt Komunitarju msemmija iktar 'il fuq (jew xi wħud minnhom) għandhom jiġu interpretati fis-sens li l-Artikoli 65 u 66 tar-Regoli tal-UEFA "Regoli tal-UEFA dwar l-għoti ta' liċenzji lill-klabbs u l-fair-play finanzjarju", jiksru dawn id-dispożizzjonijiet (jew xi wħud minnhom), sa fejn ir-regola tal-UEFA – anki jekk ir-restrizzjonijiet/ostakli li dawn jiġġeneraw ikollhom relazzjoni inerenti mal-protezzjoni tal-integrità sportiva tal-kompetizzjonijiet bejn il-klabbs tal-UEFA – tkun sproporzjonata u/jew diskriminatorja, sa fejn din tkun tiffavorixxi l-ħlas ta' ċerti krediti u – korrelattivament – tittratta b'mod inqas favorevoli l-ħlas tal-kredituri mhux protetti, b'mod partikolari lill-aġenti tal-plejers? Lingwa tal-kawża: il-Franċiż L-Artikolu 1 tad-Deċiżjoni tal-Kummissjoni 2006/621/KE, tat-2 ta' Awwissu 2004, dwar l-għajnuna mill-Istat implementata minn Franza favur France Télécom, huwa annullat. Ma hemmx iktar lok li tingħata deċiżjoni dwar it-talbiet għall-annullament tal-Artikolu 2 tad-Deċiżjoni 2006/621. Il-Kummissjoni Ewropea għandha tbati l-ispejjeż tagħha kif ukoll tmienja minn għaxra tal-ispejjeż sostnuti mir-Repubblika Franċiża u minn Orange, li kienet France Télécom. Ir-Repubblika Franċiża u Orange, li kienet France Télécom, għandhom ibati kull waħda minnhom tnejn minn għaxra tal-ispejjeż tagħhom. Ir-Repubblika Federali tal-Ġermanja għandha tbati l-ispejjeż tagħha. Lingwa tal-kawża: l-Ingliż Rikors ippreżentat kontra d-deċiżjoni tal-Ewwel Bord tal-Appell tal-UASI (Każ R 1028/2009-1), tad-9 ta' Ġunju 2010, dwar proċedimenti għal dikjarazzjoni ta' invalidità bejn, minn naħa, Mediatek Italia Srl u Giuseppe De Gregorio u, min-naħa l-oħra, in-National Lottery Commission. Id-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) (UASI) tad-9 ta' Ġunju 2010 (Każ R 1028/2009-1 hija annullata. L-UASI huwa kkundannat għall-ispejjeż. Lingwa tal-kawża: l-Olandiż Talba għall-annullament tad-Deċiżjoni tal-Kummissjoni C (2013) 87, tat-23 ta' Jannar 2013, dwar l-għajnuna mill-Istat SA.24123 (2012/C) (ex 2011/NN) implementata mill-Pajjiżi l-Baxxi – Bejgħ preżunt ta' artijiet bi prezz inqas mill-prezz tas-suq mill-komun ta' Leidschendam-Voorburg. Id-Deċiżjoni tal-Kummissjoni C (2013) 87, tat-23 ta' Jannar 2013, dwar l-għajnuna mill-Istat SA.24123 (2012/C) (ex 2011/NN) implementata mill-Pajjiżi l-Baxxi – Bejgħ preżunt ta' artijiet bi prezz inqas mill-prezz tas-suq mill-komun ta' Leidschendam-Voorburg, hija annullata. Il-Kummissjoni Ewropea għandha tbati l-ispejjeż tagħha kif ukoll dawk esposti mir-Renju tal-Pajjiżi l-Baxxi, mill-Gemeente Leidschendam-Voorburg, minn Bouwfonds Ontwikkeling BV u minn Schouten & De Jong Projectontwikkeling BV. Lingwa tal-kawża: l-Ingliż Talba għal annullament, minn naħa, tad-deċiżjoni tas-Segretarjat Ġenerali tal-Kummissjoni tal-5 ta' Frar 2013, li tiċħad l-ewwel talba għal aċċess tar-rikorrent tad-dokumenti dwar l-eżamijiet ta' preselezzjoni għall-kompetizzjoni ġenerali EPSO/AD/230-231/12 (AD5-AD7) (Gestdem 2012/3258) u min-naħa l-oħra, tad-deċiżjoni impliċita tas-Segretarjat Ġenerali tal-Kummissjoni, li huwa kkunsidrat li ttieħdet fit-13 ta' Marzu 2013, li tiċħad it-tieni talba għal aċċess tar-rikorrent għal dokumenti dwar dawn l-istess eżamijiet (GESTDEM 2013/0068). Ma hemmx iktar lok li tiddeċiedi fuq it-talbiet tar-rikors intiżi għall-annullament tad-deċiżjoni impliċita li tirrifjuta l-aċċess fil-proċedura GESTDEM 2013/0068. Ir-rikors huwa miċħud għall-bqija. Rainer Typke huwa kkundannat għall-ispejjeż. Lingwa tal-kawża: l-Ispanjol Rikors ippreżentat kontra d-deċiżjoni tar-Raba' Bord tal-Appell tal-UASI tad-9 ta' Lulju 2013 (Każ R 1190/2011-4), dwar proċedimenti għal dikjarazzjoni ta' invalidità bejn Aldi Einkauf GmbH & Co. OHG u La Rioja Alta, SA. Ir-rikors huwa miċħud. La Rioja Alta, SA, hija kkundannata għall-ispejjeż. Lingwa tal-kawża: l-Ingliż Rikors ippreżentat kontra d-deċiżjoni tat-Tieni Bord tal-Appell tal-UASI tas-16 ta' Settembru 2013 (Każ R 1950/2012-2), dwar proċedimenti ta' oppożizzjoni bejn BH Stores BV u Alex Toys LLC. Ir-rikors huwa miċħud. BH Stores BV hija kkundannata għall-ispejjeż, inkluż għall-ispejjeż indispensabbli sostnuti minn Alex Toys LLC għall-finijiet tal-proċedimenti quddiem il-Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) (UASI). Lingwa tal-kawża: l-Ispanjol Rikors ippreżentat kontra d-deċiżjoni tat-Tieni Bord tal-Appell tal-UASI, tat-3 ta' Ġunju 2014 (Każ R 2449/2013-2), dwar applikazzjoni għar-reġistrazzjoni ta' sinjal tridimensjonali kkostitwit minn forma ta' tortilla Messikana. Ir-rikors huwa miċħud. Grupo Bimbo, SAB de CV hija kkundannata għall-ispejjeż. Lingwa tal-kawża: l-Ingliż Rikors ippreżentat kontra d-Deċiżjoni tat-Tieni Bord tal-Appell tal-UASI tad-29 ta' Marzu 2011 (Każ R 749/2010-2), dwar proċedimenti ta' oppożizzjoni bejn Jorge Segovia Bonet u IES Insurance Engineering Services Srl. Ma hemmx iktar lok li tingħata deċiżjoni. Ir-rikorrenti u l-intervenjenti huma kkundannati jbatu l-ispejjeż tagħhom kif ukoll, kull wieħed, nofs l-ispejjeż tal-konvenut. Lingwa tal-kawża: l-Ingliż Ir-rikors huwa miċħud bħala inammissibbli. Polyelectrolyte Producers Group u SNF SAS huma kkundannati jbatu l-ispejjeż tagħhom kif ukoll dawk sostnuti mill-Kummissjoni Ewropea. Lingwa tal-kawża: il-Franċiż Talba għal miżuri provviżorji intiża, minn naħa, għas-sospensjoni tal-eżekuzzjoni tad-Deċiżjoni tal-Kummissjoni C (2015) 1769 finali, tat-12 ta' Marzu 2015, indirizzata lil Alcogroup kif ukoll lill-impriżi kollha direttament jew indirettament ikkontrollati minnha, inkluża Alcodis, dwar proċedura għall-applikazzjoni tal-Artikolu 20(4) tar-Regolament tal-Kunsill (KE) Nru 1/2003 (AT.40244 – AQUAVIT), kif ukoll tad-deċiżjoni tagħha tat-8 ta' Mejju 2015 indirizzata lil Alcogroup fil-kuntest tal-investigazzjonijiet AT.A0244 – Bijoetanol – u AT.A0054 – Oil and Biofuel Markets u, min-naħa l-oħra, sabiex tordna lill-Kummissjoni tissospendi kull att ta' investigazzjoni fil-kuntest tal-proċeduri AT.A0054 u AT.A0244. It-talba għal miżuri provviżorji hija miċħuda. L-ispejjeż huma rriżervati. Lingwa tal-kawża: l-Ingliż tiddikjara li l-Ftehim għal sussidju Nru 238214 "C7" (Cerebellar-Cortical Control: Cells, Circuits, Computation, and Clinic) u l-Ftehim għal sussidju Nru 238686 "CEREBNET" (Timing and plasticity in the olivo-cerebellar system), konklużi fi ħdan is-Seba' Programm Qafas (FP7-PEOPLE-ITN-2008) għas-sostenn tat-taħriġ u tal-iżvilupp tal-karriera tar-riċerkaturi u tan-netwerks għal taħriġ inizjali, ma jistgħux jiġu interpretati fis-sens li huma jimponu l-obbligu fuq il-benefiċjarji sabiex jipprovdu b'mod esklużiv fil-bini tagħhom stess it-taħriġ tar-riċerkaturi li huma fil-bidu tal-karriera u, konsegwentement, tikkonferma li l-REA ma tistax tiċħad bħala ineliġibbli l-parti tal-ispejjeż dwar it-taħriġ tar-riċerkaturi li huma fil-bidu tal-karriera abbażi ta' din l-interpretazzjoni; tikkundanna lir-REA sabiex tħallas l-ispejjeż rigward it-taħriġ tar-riċerkaturi li huma fil-bidu tal-karriera, iddikjarati mir-rikorrenti fil-kuntest tal-Ftehimiet għal sussidju "C7" u "CEREBNET", flimkien mal-interessi mid-data li fiha l-ħlas kien dovut; u tikkundanna lir-REA għall-ispejjeż sostnuti mir-rikorrenti. Insostenn tar-rikors tagħha, ir-rikorrenti tinvoka żewġ motivi. L-ewwel motiv huwa bbażat fuq il-fatt li l-REA tibbaża l-pożizzjoni tagħha fuq interpretazzjoni żbaljata tal-Ftehimiet għal sussidju "C7" u "CEREBNET". Dan l-ewwel motiv huwa maqsum fi tliet partijiet: huwa jmur kontra l-għanijiet tas-Seba' Programm Qafas, tal-Programm "Persuni", tal-programm qafas "Persuni" 2008 u tal-Karta Ewropea għar-Riċerka li tillimita l-possibbiltà ta' taħriġ fil-bini tal-benefiċjarju (l-ewwel parti); mid-dispożizzjonijiet tal-Ftehimiet għal sussidju u mill-gwida għall-applikanti jista' jiġi dedott li l-obbligu tal-benefiċjarji li jipprovdu taħriġ jista' wkoll iseħħ barra mill-bini tagħhom (it-tieni parti); l-ebda dispożizzjoni tal-Ftehimiet għal sussidju u l-ebda strument ieħor applikabbli ma jipprovdu li t-taħriġ għandu jiġi pprovdut b'mod esklużiv fil-bini tal-benefiċjarji (it-tielet parti). It-tieni motiv huwa bbażat fuq il-fatt li l-interpretazzjoni tal-REA tikser il-prinċipju ta' ċertezza legali u ta' protezzjoni tal-aspettattivi leġittimi, kif ukoll tal-prinċipju ta' proporzjonalità. Lingwa tal-kawża: il-Ġermaniż tannulla d-deċiżjoni tal-Kummissjoni Ewropea, tas-17 ta' Frar 2015, dwar it-talba tar-rikorrenti sabiex tingħata aċċess għal dokumenti skont ir-Regolament (KE) Nru 1049/2001 (GESTDEM 2014/4555); tikkundanna lill-Kummissjoni Ewropea għall-ispejjeż. Id-dokumenti li għalihom ir-rikorrenti tixtieq tingħata aċċess jirrigwardaw proċedura dwar abbuż minn pożizzjoni dominanti skont l-Artikolu 102 TFUE. Insostenn tar-rikors tagħha, ir-rikorrenti tinvoka seba' motivi. Ir-rikorrenti ssostni f'dan ir-rigward li l-Kummissjoni wettqet żball meta ma eżaminatx id-deroga speċifika dwar il-protezzjoni tal-proċess deċiżjonali u l-kundizzjonijiet restrittivi tiegħu, minkejja li din id-dispożizzjoni tistabbilixxi regola espressa fil-każ, bħal dak ineżami, ta' talba għall-iżvelar ta' dokumenti wara li tkun ngħalqet il-proċedura. Barra minn hekk, hija ma mmotivatx dan l-approċċ. It-tieni motiv, ibbażat fuq il-ksur tal-ewwel u tat-tielet subparagrafu tal-Artikolu 4(2) tar-Regolament (KE) Nru 1049/2001 minħabba l-inapplikabbiltà tad-derogi Ir-rikorrenti ssostni li l-Kummissjoni wettqet żball meta qieset, abbażi ta' preżunzjoni ġenerali, li d-derogi dwar il-protezzjoni tal-interessi kummerċjali u tal-għanijiet tal-attivitajiet ta' investigazzjoni ma japplikawx għal dokumenti li jirrigwardaw proċedura magħluqa. B'hekk, il-Kummissjoni kisret l-obbligu tagħha li twettaq eżami konkret u individwali tad-dokumenti koperti mit-talba għal aċċess. Barra minn hekk, hija ma stabbilixxietx li l-interessi protetti kienu ġew ippreġudikati. It-tielet motiv, ibbażat fuq il-ksur tal-aħħar subparagrafu tal-Artikolu 4(2) tar-Regolament (KE) Nru 1049/2001 minħabba l-eżistenza ta' interess pubbliku superjuri li jiġġustifika l-iżvelar tal-informazzjoni inkwistjoni Fil-kuntest ta' dan il-motiv, ir-rikorrenti ssostni li jeżisti interess pubbliku superjuri li jiġġustifika l-iżvelar tal-informazzjoni inkwistjoni. Dan l-interess pubbliku superjuri jirrigwarda l-promozzjoni ta' prattiki amministrattivi tajba, l-adozzjoni ta' miżuri ta' konformità, l-eżami ta' drittijiet eventwali għad-danni kif ukoll l-istħarriġ ġudizzjarju tal-azzjoni tal-amministrazzjoni. Ir-rikorrenti hija tal-opinjoni li, jekk hija ma tingħatax aċċess għad-dokumenti inkwistjoni, ma jkollha l-ebda possibbiltà li tikkontrolla l-azzjoni tal-Kummissjoni li tikkonċernaha. Ir-raba' motiv, ibbażat fuq il-ksur tal-Artikolu 4(4) tar-Regolament (KE) Nru 1049/2001 minħabba n-nuqqas ta' konsultazzjoni ma' terzi F'dan ir-rigward, ir-rikorrenti ssostni li l-Kummissjoni wettqet żball ta' liġi billi ma kkonsultatx lil terzi dwar l-iżvelar tad-dokumenti li jikkonċernawha. Il-ħames motiv, ibbażat fuq il-ksur tal-Artikolu 4(6) tar-Regolament (KE) Nru 1049/2001 minħabba r-rifjut ta' aċċess parzjali għad-dokumenti Fil-kuntest ta' dan il-motiv, ir-rikorrenti tilmenta li l-Kummissjoni rrifjutat, b'mod żbaljat, aċċess parzjali għad-dokumenti inkwistjoni. Is-sitt motiv, ibbażat fuq il-ksur tad-dritt primarju minħabba ksur tad-dritt fundamentali ta' aċċess għad-dokumenti skont l-Artikolu 42 tal-Karta tad-Drittijiet Fundamentali tal-Unjoni Ewropea u tal-obbligu ta' trasparenza skont l-Artikolu 15(3) TFUE Ir-rikorrenti ssostni li d-dritt li tingħata aċċess għad-dokumenti inkwistjoni jirriżulta (sussidjarjament) direttament mid-dritt primarju u għandu jingħatalha fuq din il-bażi. Ir-rifjut totali ta' aċċess jikkostitwixxi indħil spropozjonat fil-konfront tad-dritt fundamentali ta' aċċess għad-dokumenti skont l-Artikolu 42 tal-Karta tad-Drittijiet Fundamentali tal-Unjoni Ewropea. Ir-Regolament (KE) Nru 1049/2001 għandu jiġi interpretat fid-dawl ta' dan id-dritt fundamentali u tal-prinċipju ta' trasparenza stabbilit fl-Artikolu 15(3) TFUE. Is-seba' motiv, ibbażat fuq il-ksur tal-Artikolu 8 tar-Regolament (KE) Nru 1049/2001 minħabba n-nuqqas ta' osservanza tat-termini Fil-kuntest ta' dan il-motiv, ir-rikorrenti ssostni li l-Kummissjoni ma osservatx it-termini perentorji billi hija ma eżaminatx it-talba konfermattiva fit-termini previsti u billi pprorogat it-termini diversi drabi mingħajr motivazzjoni. Lingwa tal-kawża: il-Grieg Ir-rikorrenti titlob lill-Qorti Ġenerali jogħġobha: tilqa' dan ir-rikors; tannulla d-deċiżjoni tal-Kummissjoni tal-10 ta' Marzu 2015 [SG-Greffe(2015) D/3003/11 Marzu 2015] dwar l-irkupru mingħand ir-rikorrenti ta' somma totali ta' seba' mija u sittax-il elf u tliet mija u erbgħa u tletin EURO u ħames ċenteżmi (EUR 716 334,05) bl-interessu u tikkundanna lill-konvenuta għall-ispejjeż sostnuti mir-rikorrenti. Insostenn tar-rikors tagħha, ir-rikorrenti tinvoka tliet motivi. It-tieni motiv huwa bbażat fuq użu żbaljat, fin-nuqqas ta' qbiż tal-limiti tas-setgħa diskrezzjonali u ta' ksur tal-prinċipju ta' amministrazzjoni tajba. Ir-rikorrenti ssostni li l-Kummissjoni ma ħaditx inkunsiderazzjoni fatturi importanti meta hija adottat id-deċiżjoni kkontestata, li hija ma ħaditx inkunsiderazzjoni fatti essenzjali li ġew sottomessi lilha u li hija adottat soluzzjonijiet li wasslu inevitabbilment għar-rovina finanzjarja tar-rikorrenti. It-tielet motiv huwa bbażat fuq ksur tal-prinċipju ta' proporzjonalità. Ir-rikorrenti ssostni li d-deċiżjoni kkontestata ma hijiex miżura neċessarja sabiex jintlaħaq l-għan baġitarju mixtieq. Id-deċiżjoni teffetwa b'mod eċċessiv l-interessi vitali tar-rikorrenti u thedded l-eżistenza per se tagħha kif ukoll l-kapaċità ta' funzjonament bħala negozju u dik ta' produzzjoni. Lingwa tal-kawża: it-Taljan tannulla d-deċiżjoni kkontestata; tikkundanna lill-UASI għall-ispejjeż. Ksur tal-Artikolu 67 tar-Regolament Nru 6/2002 dwar id-disinji Komunitarji. Lingwa tal-kawża: it-Taljan tannulla d-deċiżjoni kkontestata; tikkundanna lill-UASI għall-ispejjeż. Ksur tal-Artikolu 67 tar-Regolament Nru 6/2002 dwar id-disinji Komunitarji. Lingwa tal-kawża: it-Taljan tannulla d-deċiżjoni kkontestata; tikkundanna lill-UASI għall-ispejjeż. Ksur tal-Artikolu 67 tar-Regolament Nru 6/2002 dwar id-disinji Komunitarji. Lingwa tal-kawża: it-Taljan tannulla d-deċiżjoni kkontestata; tikkundanna lill-UASI għall-ispejjeż. Ksur tal-Artikolu 67 tar-Regolament Nru 6/2002 dwar id-disinji Komunitarji. Lingwa tal-kawża: il-Ġermaniż tannulla d-deċiżjoni kkontestata; tikkundanna lill-UASI għall-ispejjeż. Ksur tal-Artikolu 7(1)(b) tar-Regolament Nru 207/2009. Lingwa tal-kawża: l-Ingliż tordna lill-Kummissjoni tbati l-ispejjeż tal-proċedura, Insostenn tar-rikors tagħha, ir-rikorrenti tinvoka żewġ motivi. L-ewwel motiv, ibbażat fuq li d-deċiżjoni kkontestata fiha ksur ta' obbligu proċedurali importanti kif iddefinit fl-Artikolu 296 (2) TFUE, peress li l-Kummissjoni naqset milli tipprovdi raġunijiet adegwati għall-miżura li tkun adottat. Il-Kummissjoni naqset milli tipprovdi raġunijiet ċari u komprensivi biżżejjed għad-deċiżjoni tagħha li taċċetta ċerti impenji mmirati sabiex jagħmlu tajjeb għat-tħassib serju kompetittiv li kienet identifikat matul l-investigazzjoni tal-kontroll tal-amalgamazzjoni. Id-deċiżjoni naqset b'mod partikolari li tagħti motivazzjoni għaliex il-Kummissjoni tassumi li terz benefiċjarju tal-impenji jkun jista' jikkompeti effettivament mal-assi inkwistjoni. It-tieni motiv, ibbażat fuq li l-Kummissjoni naqset mid-dmir tagħha li tapplika b'mod korrett il-liġi peress li fid-deċiżjoni tagħha hemm applikazzjoni materjalment ineżatta tad-dispożizzjonijiet tal-Unioni dwar il-kontroll tal-amalgamazzjonijiet. Lingwa tal-kawża: l-Ingliż tannulla d-Deċiżjoni tal-Kummissjoni Ewropea C(2014) 4443 adottata fit-2 ta' Lulju 2014 fil-Każ Nru COMP/M.7018 – Telefónica Deutschland vs E-Plus (id-"Deċiżjoni") li tiddikjara l-konċentrazzjoni bejn Telefónica Deutschland Holding AG u EPlus Mobilfunk GmbH & Co KG kompatibbli mas-suq komuni u l-funzjonament tal-Ftehim ŻEE, suġġett għall-konformità ta' Telefónica mal-impenji stabbiliti fl-Annessi għad-Deċiżjoni; u tikkundanna lill-Kummissjoni tbati l-ispejjeż tagħha u dawk tar-rikorrenti. Insostenn tar-rikors tagħha, ir-rikorrenti tinvoka tliet motivi. n-nuqqas li jsir analiżi sena tal-effetti vertikali tal-konċentrazzjoni; l-insuffiċjenza tal-motivazzjoni favur il-konklużjoni li jista' jitħalla miftuħ jekk il-konċentrazzjoni twassalx għal ISKE fis-suq bl-ingrossa għal aċċess u oriġini ta' telefonati fil-Ġermanja; u l-insuffiċjenza tal-motivazzjoni fir-rigward tal-konklużjonijiet milħuqa dwar l-effetti koordinati orizzontali fis-suq bl-ingrossa għal aċċess u oriġini ta' telefonati u fis-suq tat-telekomunikazzjonijiet mobbli bl-imnut fil-Ġermanja. aċċettat l-impenji finali proposti minn Telefónica; ikkonkludiet li dawn l-impenji finali jindirizzaw b'mod sħiħ l-iISKE; u awtorizzat il-konċentrazzjoni suġġetta għall-konformità ta' Telefónica mal-impenji. Lingwa tal-kawża: il-Ġermaniż tannulla d-deċiżjoni kkontestata; tikkundanna lill-UASI għall-ispejjeż. Ksur tal-Artikolu 7(1)(b) tar-Regolament Nru 207/2009. Lingwa tal-kawża: l-Ingliż tiddikjara l-appell ammissibbli; tannulla d-deċiżjoni kkontestata u d-deċiżjoni li tiċħad l-ilment; tagħti kumpens għad-danni; u tikkundanna lill-Parlament Ewropew għall-ispejjeż. Insostenn tal-appell tagħha, l-appellanti tinvoka żewġ aggravji. L-ewwel aggravju, ibbażat fuq l-allegazzjoni li t-Tribunal għas-Servizz Pubbliku żnatura l-provi u wettaq żball ta' liġi meta kkonstata li, fid-deċiżjoni li tiċħad l-ilment, l-Awtorità tal-Ħatra fittxet li tikkonferma s-sustanza tad-deċiżjoni li tirrifjuta l-assistenza. It-tieni aggravju, ibbażat fuq l-allegazzjoni li t-Tribunal għas-Servizz Pubbliku żnatura l-provi u wettaq żball ta' liġi meta kkunsidra li l-Parlament ma wettaqx żball manifest ta' evalwazzjoni fl-għażla tiegħu ta' miżuri u metodi għall-applikazzjoni tal-Artikolu 24 tar-Regolamenti tal-Persunal. tiddeċiedi li r-rikors huwa ammissibli; tannulla d-deċiżjoni kkontestata u tiċħad fl-intier tiegħu r-rikors ippreżentat mill-parti l-oħra fil-proċedimenti quddiem il-Bord tal-Appell; tikkundanna lill-UASI għall-ispejjeż. it-trade marks involuti fit-tilwima ma humiex tant simili li jistgħu jiġu konfużi. Lingwa tar-rikors: il-Ġermaniż tannulla d-deċiżjoni kkontestata; tikkundanna lill-UASI għall-ispejjeż. Ksur tal-Artikolu 15(1)(a) tar-Regolament Nru 207/2009. Lingwa tal-kawża: il-Franċiż tannulla d-Deċiżjoni tal-Kummissjoni Ewropea GESTDEM 2014/6046, tal-21 ta' April 2015, dwar it-talba konfermattiva għal aċċess għal dokumenti skont ir-Regolament (KE) Nru 1049/2001 tal-Parlament Ewropew u tal-Kunsill, tat-30 ta' Mejju 2001, dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni; tikkundanna lill-Kummissjoni għall-ispejjeż. Insostenn tar-rikors, ir-rikorrenti tinvoka tliet motivi. It-tieni motiv, invokat sussidjarjament, ibbażat fuq ksur tal-obbligu ta' motivazzjoni f'dak li jirrigwarda n-nuqqas ta' applikazzjoni tal-eċċezzjoni prevista fit-tielet inċiż tal-Artikolu 4(2) tar-Regolament (KE) Nru 1049/2001. Lingwa tal-kawża: l-Ingliż sa fejn neċessarju, tiddikjara l-Artikolu 9(1) tar-Regolament tal-Kunsill (KE) Nru 1183/2005, tat-18 ta' Lulju 2005 (kif emendat) inapplikabbli għal UCI; u tordna lill-Kunsill iħallas l-ispejjeż tar-rikorrenti. Insostenn tar-rikors tagħha, ir-rikorrenti tinvoka erba' motivi. L-ewwel motiv ibbażat fuq l-allegazzjoni li l-Kunsill naqas milli jagħmel xi tip ta' evalwazzjoni indipendenti, jew għall-inqas evalwazzjoni indipendenti adegwata, tad-deżinjazzjoni ta' UCI, kif kellu jagħmel. It-tieni motiv ibbażat fuq l-allegazzjoni li, fi kwalunkwe każ, il-Kunsill wettaq żball manifest ta' evalwazzjoni u/jew id-deżinjazzjoni ta' UCI hija illegali għaliex il-kriterji għal deżinjazzjoni ma humiex issodisfati fil-każ ta' UCI. It-tielet motiv ibbażat fuq l-allegazzjoni li d-drittijiet proċedurali ta' UCI, b'mod partikolari d-drittijiet ta' difiża tagħha u d-drittijiet għal protezzjoni ġudizzjarja effettiva, ġew miksura u l-Kunsill naqas milli jagħti raġunijiet adegwati. Ir-raba' motiv ibbażat fuq l-allegazzjoni li, fi kwalunkwe każ, id-deżinjazzjoni ta' UCI tikser id-drittijiet fundamentali tagħha u l-prinċipju ta' proporzjonalità. tannulla d-deċiżjoni kkontestata; tikkundanna għall-ispejjeż lill-konvenut u lill-parti l-oħra fil-proċedura quddiem il-Bord tal-Appell tal-UASI. Ksur tal-Artikolu 8(1)(b) tar-Regolament Nru 207/2009. Lingwa tal-kawża: il-Grieg Il-President tal-Ewwel Awla ordna t-tħassir tal-kawża. Lingwa tal-kawża: il-Ġermaniż Il-President tat-Tielet Awla ordna t-tħassir tal-kawża. Lingwa tal-kawża: il-Franċiż Il-President tar-Raba' Awla ordna t-tħassir tal-kawża. Lingwa tal-kawża: it-Taljan Il-President tal-Ħames Awla ordna t-tħassir tal-kawża. Lingwa tal-kawża: it-Taljan Il-President tal-Ħames Awla ordna t-tħassir tal-kawża. Lingwa tal-kawża:l-Ingliż Talba għall-annullament tad-deċiżjoni li ma jiġġeddidx il-kuntratt tar-rikorrent bħala membru tal-persunal bil-kuntratt u talba għad-danni subiti. Id-deċiżjoni tal-20 ta' Diċembru 2013 li permezz tagħha d-Direttur tal-Aġenzija għall-Kooperazzjoni tar-Regolaturi tal-Enerġija rrifjuta li jġedded il-kuntratt ta' DP hija annullata. L-Aġenzija għall-Kooperazzjoni tar-Regolaturi tal-Enerġija hija kkundannata tħallas lil DP is-somma ta' EUR 7 000. L-Aġenzija għall-Kooperazzjoni tar-Regolaturi tal-Enerġija hija kkundannata tħallas l-ispejjeż tagħha stess kif ukoll dawk ta' DP. Lingwa tal-kawża: il-Franċiż Talba għall-annullament, minn naħa, tad-deċiżjonijiet li jirtiraw il-benefiċċju tal-allowance għal wild dipendenti mogħti lir-rikorrenti għal ommha u li jirtiraw il-kopertura tagħha mill-Iskema komuni ta' assigurazzjoni għall-mard tal-istituzzjonijiet Ewropej (RCAM) u, min-naħa l-oħra, tad-deċiżjonijiet tal-irkupru tal-ammonti mħallsa indebitament. Ir-rikors huwa miċħud. Lingwa tal-kawża:l-Ingliż Talba għall-annullament tad-deċiżjoni li r-rikorrent ma jiġix ammess għall-fażi ta' evalwazzjoni permezz ta' intervista, fil-kuntest tal-kandidatura tiegħu għall-pożizzjoni ta' konsulent għall-Uffiċċju tal-President ta' Eurojust. Ir-rikors huwa miċħud bħala manifestament infondat. M. A. De Almeida Pereira għandu jbati l-ispejjeż tiegħu u huwa kkundannat għall-ispejjeż sostnuti minn Eurojust. Lingwa tal-kawża: il-Grieg Il-president tal-Ewwel Awla ordna t-tħassir tal-kawża. Lingwa tal-kawża: il-Grieg Il-President tal-Ewwel Awla ordna t-tħassir tal-kawża.